Vilianai

Vilianai () – miestas rytų Latvijoje, Rėzeknės savivaldybėje. 2904 gyventojai (2021 m.).Viļāni. Informācija par objektu, Vietvārdu datubāze, Latvijas ģeotelpiskās informācijas aģentūra. Nuoroda tikrinta 2021-07-09.

Vilianus kerta geležinkelio linija Ryga–Maskva, greitkelis Ryga–Maskva ir plentas Preiliai–Balvai. Per miestą teka Maltos upė (sudarytas Vilianų tvenkinys).

Miestas pirmą kartą paminėtas 1495 m. Miesto statusas suteiktas 1928 m. 2009–2021 m. buvo Vilianų savivaldybės administracinis centras.

Šiuo metu Vilianuose yra 58 bendrovės, įskaitant 8 pramonės įmones. Medienos apdirbimo gamykla, medžio anglių produkcijos gamykla ir spaustuvė „Katoļu dzeive“ () yra didžiausios. Vilianų hidroelektrinė (pastatyta 1950 m. ir renovuota 1994 m.) yra pirmoji renovuota privati hidroelektrinė Latvijoje.

Vilianų katalikų bažnyčia, vienuolynas, pastatyti XVIII a., ir dvaro rūmai su parku yra žymiausi miesto architektūriniai paminklai. Bernardinų ordino vienuolyno pastatų kompleksas su vidiniu kiemu priskiriamas iškiliausiems Latvijos architektūriniams paminklams. Vilianų geležinkelio stotis taip pat yra architektūrinis paminklas.

 Šaltiniai 

Kategorija:Latvijos miestai
Kategorija:Rėzeknės savivaldybė